open-index/open-wikipedia-markdown huggingface dataset:
Αγωνιστικό Σοσιαλιστικό Κόμμα Ελλάδας

Το **Αγωνιστικό Σοσιαλιστικό Κόμμα Ελλάδας** (**Α.Σ.Κ.Ε.**) είναι ελληνικό πολιτικό κόμμα το οποίο ιδρύθηκε στις 28 Φεβρουαρίου 1984. 

## Ιστορικό
Το Α.Σ.Κ.Ε. ιδρύθηκε στις 28 Φεβρουαρίου 1984. Ο κεντρικός πυρήνας των ιδρυτικών στελεχών του αποτελούταν από μέλη της Επιτροπής Οργανωτικού του ΠΑ.ΣΟ.Κ., έχοντας επικεφαλής τον Νίκο Καργόπουλο, τα οποία αμέσως μετά τις εκλογές του 1981, που έφεραν το ΠΑ.ΣΟ.Κ. στην εξουσία, διαμαρτυρήθηκαν για *αθέτηση των διακηρύξεών του* και παραιτήθηκαν από τις κομματικές τους θέσεις.

Η αντίθεση αυτή, που εκφράστηκε με την αντι-εισήγηση του Νίκου Καργόπουλου στην Κεντρική Επιτροπή του ΠΑ.ΣΟ.Κ. το καλοκαίρι του 1983, οδήγησε στη διαγραφή-αποχώρηση αυτών από το ΠΑ.ΣΟ.Κ.. Στη συνέχεια και με άλλους, που προέρχονταν από τον ευρύτερο αριστερό και προοδευτικό χώρο, ίδρυσαν τη Σοσιαλιστική Κίνηση, η οποία το Φεβρουάριο του 1984 μετεξελίχθηκε στο Α.Σ.Κ.Ε..

Βασικές θέσεις του ο αγώνας για την ανεξαρτησία από κάθε ξένο κέντρο εξουσίας, περιλαμβανομένων της Ευρωπαϊκής Ένωσης και του ΝΑΤΟ. Ο σοσιαλισμός, σύμφωνα με το κόμμα, πρέπει να βασίζεται στην αυτοδιαχείριση, στον πλήρη σεβασμό των ατομικών και πολιτικών δικαιωμάτων και στη Δημοκρατία.

## Αποτελέσματα εκλογών
### Βουλή των Ελλήνων

### Ευρωπαϊκό Κοινοβούλιο

## Παραπομπές


## Εξωτερικοί σύνδεσμοι
* 

Κατηγορία:Ελληνικά πολιτικά κόμματα
Κατηγορία:Σοσιαλιστικά κόμματα
Θανάσης Μυλωνάς

Ο **Θανάσης Μυλωνάς** (Άνοιξη Αττικής, 1938 - Αθήνα, 4 Ιανουαρίου 1989) ήταν Έλληνας ηθοποιός.

Γεννήθηκε το 1938 στην Άνοιξη. Έπαιξε σε κωμωδίες κυρίως, όπως στο *[[Της κακομοίρας]]*. Ήταν παντρεμένος με την ηθοποιό Κατερίνα Βασιλάκου και απέκτησαν την κόρη τους, Ελένη Μυλωνά. Πέθανε στις 4 Ιανουαρίου 1989, σε ηλικία 51 ετών, και τάφηκε στο Νεκροταφείο της Άνοιξης.

## Φιλμογραφία

## Θέατρο

Περισσότερες πληροφορίες για κάθε παράσταση εμφανίζονται ενεργοποιώντας τον σύνδεσμο που υπάρχει στο όνομα της κάθε παράστασης

## Παραπομπές


## Εξωτερικοί σύνδεσμοι
*  

Κατηγορία:Έλληνες ηθοποιοί κινηματογράφου
Σαπφείρα

H **Σαπφείρα** (εβραϊκά: סָפִירַה, Λατινικά: *Sapphira*) ήταν μέλος της πρώτης χριστιανικής εκκλησίας στην Ιερουσαλήμ. Σύμφωνα με τις Πράξεις των Αποστόλων (κεφάλαιο 5), η Σαπφείρα και ο σύζυγός της, Ανανίας, πέθαναν αιφνιδίως όταν επιχείρησαν να εξαπατήσουν την κοινότητα και το Άγιο Πνεύμα, αποκρύπτοντας μέρος του τιμήματος από την πώληση ενός κτήματος που προοριζόταν για κοινή χρήση. 

## Περιληπτική Αφήγηση
Το κεφάλαιο 4:32 των Πράξεων κλείνει με τη δήλωση ότι οι πρώτοι οπαδοί του Ιησού δεν θεωρούσαν τα υπάρχοντά τους δικά τους, αλλά τα κρατούσαν από κοινού, προκειμένου να χρησιμοποιήσουν ό,τι είχαν για λογαριασμό των απόρων. Για παράδειγμα, ο Βαρνάβας, ένας Λευίτης από την Κύπρο, πούλησε ένα οικόπεδο και δώρισε τα έσοδα στους αποστόλους.

Όπως αναφέρεται στην αρχή του κεφαλαίου 5 των Πράξεων των Αποστόλων, ο Ανανίας και η Σαπφείρα, ακολουθώντας το παράδειγμα του Βαρνάβα, πούλησαν επίσης τη γη τους, αλλά παρακράτησαν κρυφά ένα μέρος των εσόδων. Ο Ανανίας παρουσίασε τη δωρεά του στον Πέτρο. Ο Πέτρος απάντησε: "Γιατί ο Σατανάς γέμισε τόσο πολύ την καρδιά σας, ώστε να λέτε ψέματα στο Άγιο Πνεύμα;". Ο Πέτρος επεσήμανε ότι ο Ανανίας είχε τον έλεγχο των χρημάτων και μπορούσε να τα δώσει ή να τα κρατήσει όπως έκρινε σκόπιμο, αλλά είχε παρακρατήσει ένα μέρος τους. Ο Απόστολος Πέτρος δήλωσε ότι ο Ανανίας δεν είχε πει ψέματα στους ανθρώπους, αλλά στον Θεό. Εξαιτίας των πράξεών του ο Ανανίας πέθανε επί τόπου και μεταφέρθηκε έξω. Όλοι όσοι άκουσαν για το περιστατικό φοβήθηκαν τον Κύριο. Τρεις ώρες μετά τον θάνατο του Ανανία έφτασε η σύζυγός του, χωρίς να γνωρίζει τι είχε συμβεί. Ο Πέτρος τη ρώτησε την τιμή της γης που είχε πουλήσει μαζί με τον Ανανία και εκείνη δήλωσε την ίδια αναληθή τιμή που είχε δώσει ο Ανανίας. Και αυτή έπεσε νεκρή.

Στη νεοελληνική γλώσσα το όνομα αυτό αποδίδεται ως Ζαφειρία ή Ζαφείρα και ως αρσενικό Ζαφείρης

## Παραπομπές


## Εξωτερικοί σύνδεσμοι
* 

Κατηγορία:Πρόσωπα των Πράξεων των Αποστόλων
Αβδιού

Ο **Αβδιού**, **Αβδίας**, **Οβδιού** ή **Οβαδίας** () που σημαίνει «Δούλος Κυρίου - Υπηρέτης του Γιαχβέ», είναι πρόσωπο και ένας απο τους αναφερόμενους μικρούς (ελάσσονες) προφήτες της Παλαιάς Διαθήκης και έδρασε κατά τον 9ο - 7ο αιώνα π.Χ. ή ΠΚΧ επί εποχής Βασιλέως Ιωράμ. Συνέγραψε το ομώνυμο βιβλίο των Εβραϊκών Γραφών, το τέταρτο βιβλίο στη σειρά των «μικρών προφητών». Η προφητεία του αποτελείται από 21 μόνο στίχους στους οποίους προλέγει τον θρίαμβο των Ισραηλιτών και την καταστροφή των Ιδουμαίων ή Εδωμιτών οι οποίοι εισέβαλαν στην Ιερουσαλήμ κατά την κατάληψή της από τον Βασιλέα των Βαβυλωνίων Ναβουχοδονόσορ Β'.

## Αποσαφήνιση
Ο οικιακός βοηθός που υπηρετούσε στο βασιλικό οίκο του Αχαάβ (10ος-9ος αι. ΠΚΧ) και που αναφέρεται πως έσωσε 100 προφήτες του Θεού δεν είναι το ίδιο πρόσωπο παρόλο που φέρει το ίδιο όνομα (Α΄ Βασιλέων, κεφ. 18)

## Παραπομπές



Κατηγορία:Προφήτες της Εβραϊκής Βίβλου
Κατηγορία:Χριστιανοί άγιοι από την Παλαιά Διαθήκη
Κατηγορία:Προφήτες του Χριστιανισμού
Κατηγορία:Άγιοι της Ορθόδοξης και της Ρωμαιοκαθολικής Εκκλησίας
Κατηγορία:Προφήτες της Καθολικής και της Ορθόδοξης Εκκλησίας
Πετεφρής

μικρογραφία|Η γυναίκα του Πετεφρή κατηγορεί τον Ιωσήφ στον άντρα της. (Ρέμπραντ, 1655)
Ο **Πετεφρής** είναι πρόσωπο που αναφέρεται στη Παλαιά Διαθήκη. Φέρεται ως αξιωματούχος αυλικός του Φαραώ στο σπίτι του οποίου και είχε προσληφθεί και υπηρετούσε ο Ιωσήφ, ο αγαπημένος υιός του Ιακώβ.

## Βιβλική αφήγηση
Ο Ιωσήφ ονειρεύτηκε ότι τα δεμάτια απο στάχυα των αδερφών του προσκύνησαν το δικό του δεμάτιο. Αυτό αλλά και η αδυναμία που του είχε ο Ιακώβ, εξόργισαν τους αδερφούς του και θέλησαν να τον σκοτώσουν μα τον έριξαν σε ένα λάκο. Ο Ιούδας είπε ότι δεν θα ήταν σωστό να έχουν στα χέρια τους το άιμα του αδερφού τους κι έτσι τον πούλησαν ως σκλάβο σε Μαδιανίτες εμπόρους οι οποίοι πήγαιναν στην Αίγυπτο.

Εκεί τον αγόρασε ο Πετεφρής. Τον Ιωσήφ σύμφωνα με τη Γέννεση τον "παρέστεκε ο Θεός κι έτσι το σπίτι του Πετεφρή το βρήκε ευμάρεια η οποία εφαίνετο να εκπορεύεται από τον Ιωσήφ.".

Τον Ιωσήφ ο Πετεφρής τον έκανε αρχιεπιστάτη του και του έδωσε και τα κλειδιά της περιουσίας του. Η γυναίκα του Πετεφρή όμως ερωτεύτηκε τον Ιωσήφ και προσπάθησε να τον αποπλανήσει αρκετές φορές. Ο Ιωσήφ όμως αρνήθηκε και προκάλεσε το θυμό αυτής, η οποία τον κατηγόρησε ότι προσπάθησε να τη βιάσει και έδειξε ως πειστήρια τμήμα από τα ρούχα του Ιωσήφ. Τότε ο Πετεφρής πιστεύοντας τη γυναίκα του, έριξε τον Ιωσήφ στη φυλακή.

Εκεί ο Ιωσήφ ερμήνευσε δύο όνειρα από ευνοούμενους του Φαραώ που είχαν εκπέσει. Σύμφωνα με το πρώτο όνειρο, ο ένας θα εκτελούταν και ο άλλος θα ξαναλάμβανε το αξίωμά του (αρχιοινοχόος). Μόλις το ανέλαβε όμως ξέχασε τον Ιωσήφ. Μετά από πάροδο δύο ετών ο Φαραώ είδε ένα όνειρο το οποίο οι μάγοι του δεν μπορούσαν να το ερμηνεύσουν. Ο αρχιοινοχόος τότε θυμήθηκε τον Ιωσήφ και ο Φαραώ διέταξε να τον βγάλουν από τη φυλακή.

Ο Ιωσήφ ερμήνευσε το όνειρο του Φαραώ και σύμφωνα με αυτό "θα επέρχοντο στην Αίγυπτο 7 έτη αφθονίας τα οποία θα διαδέχονταν 7 έτη ανέχειας και ξηρασίας.". Ο Φαραώ έλαβε μέτρα για την αντιμετώπιση του κακού και παράλληλα διόρισε τον Ιωσήφ ως τοπικό άρχοντα (αμέσως ανώτερο μετά από τον ίδιο). Για να επανορθώσει το κακό που του είχε κάνει μνήστευσε τον Ιωσήφ με την κόρη του Πετεφρή Ασινέθ.

## Αποσαφήνιση
Ωστόσο, ο Πετεφρής που αναφέρεται ως πατέρας της Ασινέθ στο Βιβλίο της Γενέσεως της Παλαιάς Διαθήκης αλλά και της Εβραϊκής Βίβλου, ήταν ιερέας στην αρχαία Αιγυπτιακή πόλη Ον και έτσι αρκετοί Βιβλικοί μελετητές τείνουν να πιστεύουν προς πρόκειται για δύο διαφορετικά πρόσωπα.

## Δείτε επίσης

* Πετεφρής (πατέρας Ασινέθ)
* Βενιαμίν
* Ιωσήφ του Ιακώβ
* Μανασσής (πατριάρχης)

## Παραπομπές


## Εξωτερικοί σύνδεσμοι
* 

Κατηγορία:Πρόσωπα της Παλαιάς Διαθήκης
Κατηγορία:Ιδιοκτήτες σκλάβων
Άγαρ

Η **Άγαρ** ήταν Αιγύπτια δούλη της Σάρας, σύζυγος στη συνέχεια του Αβραάμ και μητέρα του Ισμαήλ. Το όνομά της σημαίνει "ψυχή".
Επειδή η Σάρα δεν μπορούσε να τεκνοποιήσει, πρόσφερε στον Αβραάμ την δούλη της Άγαρ με την οποία και απέκτησε γιο τον Ισμαήλ. Η περιφρονητική της όμως στάση που επέδειξε στη συνέχεια προς στη Σάρα εξανάγκασε τη τελευταία να την εκδιώξει μαζί με τον γιο της στην έρημο Βηρσαβεέ. Η περιπλάνηση της Άγαρ και ο θρήνος της πριν αναγκασθεί να εγκαταλείψει το παιδί της και να πεθάνει από τη δίψα περιγράφονται στη Γένεση με τρόπο εξαιρετικά συγκινητικό. Την τελευταία όμως στιγμή Άγγελος εξ ουρανού υπέδειξε στην Άγαρ μία πηγή.
Με τον τρόπο αυτό σώθηκε η Άγαρ και ο γιος της Ισμαήλ που παρέμειναν όμως για πολλά χρόνια στην έρημο μέχρι να μεγαλώσει ο Ισμαήλ όπου και έλαβε ως σύζυγό του την Φαράν γενόμενος έτσι πατέρας των Ισμαηλιτών, των αργότερα καλουμένων Αγαρηνών.

## Παραπομπές


## Πηγές
* Γένεση Κεφ. 16, 21.

Αγαρ
Κατηγορία:Αβραάμ
Ηλεκτρόνιο

Το **ηλεκτρόνιο** είναι ένα από τα θεμελιώδη υποατομικά σωματίδια της ύλης, το οποίο φέρει αρνητικό ηλεκτρικό φορτίο. Είναι λεπτόνιο με σπιν 1/2 και μάζα 1,836 × 103 φορές μικρότερη από το πρωτόνιο. 

Τα ηλεκτρόνια μαζί με τους ατομικούς πυρήνες σχηματίζουν τα άτομα. Τα ηλεκτρόνια μπορεί να θεωρηθεί πως περιστρέφονται ταχύτατα γύρω από τον πυρήνα των ατόμων σε συγκεκριμένες, ομοεστιακές και μη συμπίπτουσες ενεργειακές τροχιές, τις στιβάδες, όπως περιστρέφονται οι πλανήτες σε ένα ηλιακό σύστημα. Ο εκάστοτε αριθμός και η διάταξη των ηλεκτρονίων στις ατομικές ενεργειακές στιβάδες καθορίζουν τις χημικές ιδιότητες των στοιχείων, ενώ η παγίδευσή τους σε τροχιές γύρω από πυρήνες και γειτονικών ατόμων, σε επιτρεπόμενες στιβάδες, δημιουργεί τους χημικούς δεσμούς.

Σήμερα δεν θεωρείται πως τα ηλεκτρόνια περιφέρονται πραγματικά στις τροχιές που καθορίζουν ενεργειακά οι στιβάδες αλλά πως βρίσκονται σε θέσεις που δεν είναι δυνατό να είναι απόλυτα γνωστές και έχουν σχήμα νέφους πιθανοτήτων. Ακόμα και στην περίπτωση που έχουμε ένα ηλεκτρόνιο γύρω από ένα πρωτόνιο, (δηλαδή σε ένα άτομο υδρογόνου), το ηλεκτρόνιο περιγράφεται ως ένα νέφος πιθανοτήτων γύρω από τον πυρήνα που είναι πιο πυκνό κοντά στην απόσταση της στιβάδας που του αναλογεί ενεργειακά.

Η ροή ηλεκτρονίων μέσω αγωγού δημιουργεί το ηλεκτρικό ρεύμα.

## Ιδιότητες

Το ηλεκτρόνιο έχει το μικρότερο, ελεύθερο στη φύση, γνωστό ηλεκτρικό φορτίο: 2,803 × 10 −10 ηλεκτροστατικές μονάδες, ή 1,602 × 10−19 κουλόμπ. Η μάζα του είναι 9,1094 × 10−31 χιλιόγραμμα. Αν το ηλεκτρόνιο θεωρηθεί σφαίρα η λεγόμενη κλασικιστική ακτίνα του σύμφωνα με τη σχετικιστική φυσική και αγνοώντας τις κβαντομηχανικές επιδράσεις ισούται με 10^{-15}m, αν και πειράματα της κβαντομηχανικής έδειξαν ότι η πραγματική ενδεχόμενη ακτίνα του αν θεωρηθεί μπάλα είναι πολύ μικρότερη, της τάξης μεγέθους των 10^{-22}m.

## Ιστορία

Ο όρος «ηλεκτρόνιο» χρησιμοποιήθηκε για πρώτη φορά το 1891 από τον Τζορτζ Τζονστόουν Στόνι, ο οποίος τον παρήγαγε από τον όρο «ηλεκτρική δύναμη» που είχε ορίσει περίπου 300 χρόνια πριν ο Γουίλιαμ Γκίλμπερτ. Ο Γκίλμπερτ μελέτησε τον στατικό ηλεκτρισμό χρησιμοποιώντας ήλεκτρο, απ' όπου και όρισε τη σχετική δύναμη.

Το ηλεκτρόνιο ανακαλύφθηκε πειραματικά το 1894 από τον Τζόζεφ Τζον Τόμσον στο εργαστήριο Κάβεντις του Κέμπριτζ, μετρώντας το λόγο φορτίου/μάζας του ηλεκτρονίου. Τα αποτελέσματα της έρευνάς του παρουσιάστηκαν για πρώτη φορά στο Βασιλικό Ινστιτούτο της Μεγάλης Βρετανίας την Παρασκευή 30 Απριλίου του 1897. Για την ανακάλυψή του αυτή, ο Τόμσον βραβεύτηκε με το Νόμπελ Φυσικής το 1906.

Το 1909, ο Ρόμπερτ Μίλικαν μέτρησε το φορτίο του ηλεκτρονίου με το πείραμα των σταγονιδίων λαδιού και έδειξε ότι το ηλεκτρικό φορτίο είναι κβαντωμένο, δηλαδή εμφανίζεται στη φύση σε διακριτές ποσότητες.

## Παραπομπές


## Δείτε επίσης

* Ελεύθερα ηλεκτρόνια
* Ηλεκτρικό ρεύμα
* Ποζιτρόνιο

## Εξωτερικοί σύνδεσμοι

* 

* 

* 

* 

Κατηγορία:Ηλεκτρισμός
Κατηγορία:Στοιχειώδη σωμάτια
Κατηγορία:Λεπτόνια
Φορτίο

Γενικά με τον όρο φορτίο νοείται το βάρος ή η ποσότητα που εναποτίθεται κάπου ή μεταφέρεται (τόσο στη κυριολεξία όσο και μεταφορικά).

Μεταφορικά μπορεί να σημαίνει και ποσότητα όπως στο ηλεκτρικό φορτίο ή το εξωτερικό φορτίο (δυνάμεων ή ροπών) στη Τεχνική μηχανική ή ακόμα και πλήθος ή ένταση συναισθημάτων «συναισθηματικό φορτίο» ή ψυχισμού ψυχικό φορτίο κ.ά.

Στον ηλεκτρισμό μιλάμε για ωμικό, χωρητικό και επαγωγικό φορτίο σε ένα ηλεκτρικό κύκλωμα.

Στους υπολογιστές το φορτίο (load) αντιστοιχεί στο φόρτο εργασίας.
Μάρτιν Βάλντζεεμυλλερ

Ο **Μάρτιν Βάλντζεεμυλλερ** () (μεταξύ 1472/1475 - 16 Μαρτίου 1520) ήταν Γερμανός χαρτογράφος.

## Βιογραφικά στοιχεία
Ο Βάλντζεεμυλλερ, παρότι εικάζετο πως γεννήθηκε στο Ραντολφτσέλ (*Radolfzell*) όπως ανέφεραν ορισμένες πηγές (πηγή: *Achim Fenner από το αρχείο της πόλης Ραντολφτσέλ*), εντούτοις έχει τεκμηριωθεί πως γεννήθηκε στο Βόλφενβαϊλερ κοντά στο Φράιμπουργκ (πηγή: *Catholic Encyclopedia*). Η μητέρα του καταγόταν από το Ραντολφτσέλ.

Σπούδασε στο Πανεπιστήμιο του Φράιμπουργκ. Το 1507 εργάστηκε στο Σαιν-Ντιέ της Λωρραίνης. Εκεί δημιούργησε με εντολή του δούκα της Λωρραίνης Ρενέ Β΄ έναν παγκόσμιο χάρτη, ο οποίος διπλωμένος είχε τις διαστάσεις 34,2 x 18 εκατοστά. Κατόπιν προτάσεως του συνεργάτη του και ποιητή Ματίας Ρίνγκμαν (Matthias Ringmann), σε αυτόν τον χάρτη δόθηκε για πρώτη φορά το όνομα «Αμερική» στην ήπειρο που ανακάλυψε ο Χριστόφορος Κολόμβος και εξερεύνησε ο Αμέριγκο Βεσπούτσι.

Το 1507 ο Βάλντζεεμυλλερ δημοσίευσε μια περιγραφή των ερευνητικών επιχειρήσεων του Βεσπούτσι με τον τίτλο *Hylacomylus*. Κατόπιν, μετά την αλληλογραφία μεταξύ του Βεσπούτσι και του Λορέντσο των Μεδίκων, ο Βάλντζεεμυλλερ έγραψε την *Cosmographiae introductio etc.* (εισαγωγή στην κοσμογραφία), ένα πολυδιαβασμένο σύγγραμμα, όπου υποστήριζε ότι ο Βεσπούτσι είχε σπουδαία συνεισφορά στις μεγαλύτερες ανακαλύψεις στον νέο κόσμο. Αφού όμως σύντομα ανακάλυψε ότι είχε κάνει λάθος στην εκτίμησή του αυτή, στην επόμενη έκδοση του παγκόσμιου χάρτη του το 1513 αναφέρθηκε στην Αμερική ξανά ως *«terra incognita»*. Η χρήση όμως της ονομασίας «Αμερική» είχε διαδοθεί και είχε γίνει αποδεκτή σε τέτοιο βαθμό, ώστε καθιερώθηκε ως το όνομα της νέας ηπείρου. 

Ο Παγκόσμιος χάρτης του Βάλντζεεμυλλερ του 1507 σώζεται μέχρι σήμερα και έχει εγγραφεί στον Κατάλογο Παγκόσμιας Κληρονομιάς της UNESCO.

## Παραπομπές

## Βιβλιογραφία
* Martin Waldseemüller: *Die Cosmographiae Introductio.*, Verlag J. H. Ed. Heitz, Strassburg 1907
* Martin Waldseemüller: *Tabula nova heremi Helvetiorum.* Nachdruck in: *Mitteilungen der Geographisch-Ethnographischen Gesellschaft.* Zürich 1939

## Εξωτερικοί σύνδεσμοι
* Χάρτης του Βάλντζεεμυλλερ (1507) στο Library of Congress

Κατηγορία:Γερμανοί χαρτογράφοι
Χαράλαμπος Αγγελιδάκης

Ο **Χαράλαμπος Αγγελιδάκης** ήταν Έλληνας οπλαρχηγός από την Κρήτη, που έπαιξε σημαντικό ρόλο στην Κρητική επανάσταση του 1866. 

## Βιογραφικά στοιχεία
Γεννήθηκε τις παραμονές της επανάστασης του 1821 στον οικισμό ΧΑΡΑΚΑ της επαρχίας Μονοφατσίου στη Κρήτη. Εξελίχθηκε σε ικανότατο πολεμιστή και ιππέα. Πήρε μέρος σε πολλές επιχειρήσεις και διακρίθηκε ιδιαίτερα στην τρίχρονη επανάσταση του 1866. Αρχές του 1867, αναγνωρίστηκε από την προσωρινή κυβέρνηση της Κρήτης, ως αρχηγός της Επαρχίας Μονοφατσίου, υπό τον γενικό αρχηγό ανατολικών επαρχιών, Μιχαήλ Κόρακα.Συνεργαστικε και με τον Βασιλακη Μανωλη συνχωριανο του οπλαρχηγο, που μαζι πολεμισαν στη Ανατολη λασιθιου,Σερβιλη καλικρατη αποκορονου,κ.α.Χάρη στη δική του έντονη δραστηριότητα, το χωριό του έγινε έδρα επαναστατικής κολώνας (στρατοπέδου) και αποτελούσε φόβητρο για τους Οθωμανούς, καθώς και καταφύγιο των χριστιανών της επαρχίας. Πήρε μέρος στις μάχες ΑΡΚΑΔΙΟΥ Λασιθίου, Πύργων, Άγιου Μύρωνα, Αλμυρού, Γάζι, Σερβίλι και άλλες.

Με επιδρομές κατά των Τουρκοκρητικών, εμπόδιζε την παρενόχληση των χριστιανών καθώς και κάθε εχθρική επιχείρηση στην περιοχή του. Η αποφασιστικότητα του και το θάρρος κατά την διάρκεια των μαχών, οδήγησε τους Τούρκους στο να του αποδώσουν υπεράνθρωπες δυνάμεις και να δώσουν τροφή για θρύλους που διηγούνται ακόμα και σήμερα στην περιοχή. Οι Τούρκοι τον αποκαλούσαν "Καπετάν Ξεσκίση", λόγω των διάτρητων από σφαίρες ενδυμάτων του. Ήταν ένας από τους τρεις οπλαρχηγούς των επαναστατών που φυλάκισε στα Χανιά ο Χουσεΐν Αβνί Πασάς, μετά το σβήσιμο της επανάστασης. Και μετά την αποφυλάκιση του, κρατήθηκε στο Ηράκλειο.

Πέθανε στα 1900 σε ηλικία 80 περίπου ετών και κηδεύτηκε στον περίβολο του ναού Άγιου Ιωάννη στο χωριό του.
## Παραπομπές


## Πηγές
* 

Κατηγορία:Κρητικοί οπλαρχηγοί
Τζωρτζ Μπους

Το όνομα **Τζωρτζ Μπους** ή **Τζορτζ Μπους** μπορεί να αναφέρεται στους:
* Τζωρτζ Μπους (πρεσβύτερος) (*George Herbert Walker Bush*), 41ο Πρόεδρο των Ηνωμένων Πολιτειών (1989–1993) και πατέρα προέδρου Τζωρτζ Ου. Μπους.
* Τζωρτζ Μπους (νεότερος) (*George Walker Bush*), 43ο Πρόεδρο των Ηνωμένων Πολιτειών (2001–2009).
Δράκων

Ο **Δράκων** ήταν τύραννος αλλά και ο πρώτος άνθρωπος ο οποίος κατέγραψε τους νόμους στην Αρχαία Αθήνα με εντολή των Ευγενών. Αν και συνήθως αναφέρεται ως ο πρώτος νομοθέτης των Αθηναίων, πριν από αυτόν, έξι άρχοντες ονομαζόμενοι Θεσμοθεταίοι, θεσμοθετούσαν άγραφους νόμους από το 428 π.Χ.

Το 624 π.Χ. οι Αθηναίοι του ανέθεσαν να γράψει τους νόμους και το 621 π.Χ. τους έγραψε σε μαρμάρινες πλάκες (κύρβεις) τις οποίες τοποθέτησε στην Αγορά. Οι νόμοι αυτοί ήταν πολύ αυστηροί και από τότε η έκφραση "**Δρακόντειοι νόμοι**" είναι συνώνυμη με τους ιδιαίτερα αυστηρούς νόμους. Αντίστοιχα "**Δρακόντεια μέτρα**" ονομάζονται τα αυστηρά μέτρα. Δεν είναι τυχαίο ότι ο Πλούταρχος είπε ότι οι νόμοι του Δράκοντα γράφτηκαν με αίμα, όχι με μελάνι το οποίο ήταν όσων τους είχαν παρακούσει.

Οι τιμωρίες ήταν ιδιαίτερα σκληρές, με ασήμαντα αδικήματα, όπως η κλοπή ενός μήλου ή ακόμη και η τεμπελιά να τιμωρούνται με θάνατο.

Οι νόμοι του Δράκοντα αντικαταστάθηκαν με τη νομοθεσία του Σόλωνα μετά το 594 π.Χ. 
Ο Δράκων πέθανε στα 56 του χρόνια από βάρβαρη δολοφονία.

Κάτι που είπε ο Αριστοτέλης για τον Δράκοντα:

«Δράκοντος δὲ νόμοι μὲν εἰσί, πολιτείᾳ δ' ὑπαρχούσῃ τοὺς νόμους ἔθηκεν: ἴδιον δ' ἐν τοῖς νόμοις οὐδὲν ἔστιν ὅ τι καὶ μνείας ἄξιον, πλὴν ἡ χαλεπότης διὰ τὸ τῆς ζημίας μέγεθος» 

## Πηγές
*Αθηναίων Πολιτεία (Αριστοτέλης)
*Αριστοτέλης, Πολιτικά Β΄ 1274b 15-17
## Εξωτερικοί σύνδεσμοι
* Δράκοντας (Δράκων)

Κατηγορία:Αρχαίοι Έλληνες νομοθέτες
Κατηγορία:Αρχαίοι Αθηναίοι
Κατηγορία:Αρχαίοι νομοθέτες
Δράκων (αποσαφήνιση)

Η ονομασία **Δράκων** μπορεί να αναφέρεται στα παρακάτω θέματα:

* Δράκων, Αθηναίος νομοθέτης του 6ου αιώνα π.Χ.
* Δράκων ο Στρατονικεύς, γραμματικός του 2ου αιώνα π.Χ.
* Δράκων (αστερισμός)

## Δείτε επίσης
* Δράκος, σε παλαιότερες μορφές της ελληνικής γλώσσας

Κατηγορία:Αποσαφηνίσεις ονομάτων
Εγλώμ

Ο **Εγλώμ** είναι πρόσωπο της Παλαιάς Διαθήκης. 

Σύμφωνα με το Βιβλίο των Κριτών ήταν βασιλιάς του Μωάβ που καταπίεζε το Ισραήλ.

Ήταν ο επικεφαλής της ομοσπονδίας των Μωαβιτών, Αμμωνιτών και Αμαληκιτών κατά την επίθεσή τους εναντίον των Ισραηλιτών. Ο Εγλώμ βασίλευσε τους Ισραηλίτες για 18 χρόνια.. Θανατώθηκε από τον Κριτή του Ισραήλ Αώδ.

## Παραπομπές


Κατηγορία:Πρόσωπα της Παλαιάς Διαθήκης
Εφρών

Πρόσωπο που αναφέρεται στη Παλαιά Διαθήκη.

Ο **Εφρών** ήταν Χετταίος στη καταγωγή από τον οποίο και φέρεται ότι αγόρασε ο Αβραάμ το σπήλαιο Μαχπελάχ.

## Πηγές
* Γένεση: Κεφ.23.

Κατηγορία:Πρόσωπα της Παλαιάς Διαθήκης
Κατηγορία:Χετταίοι
Σηθ

Ο **Σηθ** (Εβραϊκά: **שֵׁת**) ήταν βιβλικός πατριάρχης πριν από τον κατακλυσμό, τρίτος υιός του Αδάμ και της Εύας και αδελφός του Κάιν και του Άβελ. Γεννήθηκε κατά την ομοίωση του Αδάμ όταν αυτός ήταν σε ηλικία 130 χρονών και έζησε 912 χρόνια σύμφωνα με τη Μετάφραση των Εβδομήκοντα. Πήρε το όνομά του, το οποίο σημαίνει «αντικαταστάτης», επειδή η Εύα πίστευε πως ο Θεός της έδωσε άλλο σπέρμα αντί του Άβελ και αντικατέστησε τον Άβελ ως ο αρχηγός της καλής γενεάς του Θεού μετά τη δολοφονία του από τον Κάιν. Η γενιά του **Σηθ** θα σωθεί από τον κατακλυσμό μέσω του Νώε και θα συνεχίσει την ανθρωπότητα. Αναφέρεται στη γενεαλογική σειρά από τον Αδάμ μέχρι τον Νώε και είναι ο δεύτερος μετά από τον Αδάμ, με τον οποίο συνεχίζεται το γενεαλογικό δέντρο μέχρι τον Ιησού Χριστό. Αν και στο Βιβλίο των Ιωβηλαίων αναφέρεται πως το όνομα της συζύγου του ήταν Αζούρα, το συγκεκριμένο βιβλίο θεωρείται ψευδεπίγραφο και απόκρυφο από τις μεγαλύτερες εκκλησίες, συμπεριλαμβανομένης και της Ορθόδοξης.

Η Ορθόδοξη Εκκλησία τιμά τον **Σηθ** ως άγιο και εορτάζει τη μνήμη του την Κυριακή των Προπατόρων.

## Παραπομπές


## Εξωτερικοί σύνδεσμοι
* 

Κατηγορία:Πρόσωπα της Παλαιάς Διαθήκης
Κατηγορία:Άγιοι της Κυριακής των Προπατόρων
Κατηγορία:Χριστιανοί άγιοι από την Παλαιά Διαθήκη
Αβενήρ

thumb|200px|Ο τάφος του Αβενήρ
Ο **Αβενήρ** (ή *Αβεννήρ*) είναι πρόσωπο που αναφέρεται στη Παλαιά Διαθήκη. Ήταν γιος του Νηρ, συγγενής και αρχιστράτηγος των δυνάμεων του πρώτου Βασιλέως του Ισραήλ Σαούλ. Πήρε μέρος στους πολέμους εναντίον των Μωαβιτών, Αμαληκιτών, κ.α., αργότερα όμως πήγε με το στρατό του Δαυίδ.  Το γεγονός αυτό προκάλεσε την οργή του Ιωάβ -ανηψιού του Δαυίδ-, ο οποίος και τον δολοφόνησε. Όταν ο Δαυίδ πληροφορήθηκε το γεγονός, «*ήρε...την φωνήν αυτού και έκλαυσεν επί του τάφου αυτού*» (Βασιλειών β', γ' 32)

## Πηγές
* Πάπυρος Λαρούς Μπριτάνικα, 1, 74

## Αναφορές
* Α΄ Σαμουήλ: Κεφ.14-50 και Β΄ Σαμουήλ: Κεφ. 3.

## Εξωτερικοί σύνδεσμοι
* 

Κατηγορία:Πρόσωπα της Παλαιάς Διαθήκης
Κληρικαλισμός

thumb|250px|Σκίτσο του συνδικαλιστικού κινήματος εργατών της βιομηχανίας, στο οποίο απεικονίζεται ο ρόλος του κλήρου στην καπιταλιστική κοινωνική διαστρωμάτωση.

Ως **κληρικαλισμός**, **κληρικισμός**, **κληρικοκρατία** ή **κληροκρατία** περιγράφεται η τάση του εκκλησιαστικού κλήρου να ασκεί επιρροή και να υπεισέρχεται καταχρηστικώς σε θέματα του δημοσίου, πολιτικού, κοινωνικού, πολιτιστικού ή ιδιωτικού βίου, επιβάλλοντας με την επιρροή του συγκεκριμένους χειρισμούς. Περιγράφει επίσης την τακτική υποστήριξης της ισχύος ή των απόψεων του κλήρου της Εκκλησίας είτε από τον ίδιο τον κλήρο είτε από άλλους υποστηρικτές του. Επίσης, έχει χρησιμοποιηθεί παρόμοια ο όρος **εκκλησιολατρεία**.

Ομοίως, ο όρος **παπαδοκρατία** προσδιορίζει την απόλυτη κυριαρχία του κλήρου στον λαό.

## Βιβλιογραφία
* *Λεξικό της Νέας Ελληνικής Γλώσσας*, Γ. Μπαμπινιώτη, 1998, Κέντρο Λεξικολογίας.
* *Μείζον Ελληνικό Λεξικό*, Τεγόπουλος-Φυτράκης, 1997, Εκδ. Αρμονία.
* *Microsoft Encarta 2006 Dictionary*, 1993-2005, Microsoft Corporation.

## Δείτε επίσης
* Αντικληρικαλισμός
* Θεοκρατία
* Εκκοσμίκευση

## Εξωτερικοί σύνδεσμοι

Κατηγορία:Χριστιανικός κλήρος
Κατηγορία:Πολιτικές ιδεολογίες
Κλασική γλώσσα

Η **κλασική γλώσσα** είναι μια γλώσσα με φιλολογική παράδοση. Βάσει του παρακάτω ορισμού, «πρέπει να είναι αρχαία, να ανήκει σε μια ανεξάρτητη πολιτισμική παράδοση, να μην είναι απότοκη μιας άλλης παράδοσης και πρέπει να έχει μεγάλο και εξαιρετικά πλούσιο σώμα αρχαίας λογοτεχνίας». 

Η κρίση μιας γλώσσας ως *κλασικής* σχετίζεται κυρίως με τη λογοτεχνία της, όχι τη γλώσσα *per se*. Αν και οι γλώσσες πιθανώς αλλάζουν σε διαφορετικούς ρυθμούς, εκείνες που αλλάζουν με βραδύ ρυθμό δεν είναι κατ' ανάγκην κλασικές ή αρχαίες. Επίσης, εφόσον δεν υπάρχει γλώσσα που να μην υφίσταται αλλαγή, οι κλασικές γλώσσες είτε τείνουν είναι νεκρές γλώσσες, ή επιδεικνύουν υψηλό βαθμό διγλωσσίας, όπως οι ομιλούμενες ποικιλίες της γλώσσας που έχουν απομακρυνθεί από την κλασική γραπτή γλώσσα με το πέρασμα των αιώνων.

## Κατάλογος κλασικών γλωσσών
* Ινδοευρωπαϊκές γλώσσες:
** Κλασική Ελληνική
** Λατινική
** Σανσκριτική
** Κλασική Περσική
** Πάλι
* Αιγυπτιακές γλώσσες:
** Αρχαία Αιγυπτιακή
** Κοπτική 
* Αφροασιατικές γλώσσες:
** Κλασική Αραβική
** Εβραϊκή
* Δραβιδικές γλώσσες:
** Ταμίλ
* Σινοθιβετικές γλώσσες:
** Κλασική κινεζική γλώσσα

## Βλ. επίσης
* επίσημη γλώσσα
* ιερή γλώσσα

## Εξωτερικοί σύνδεσμοι
* Η υπεράσπιση του καθ. Hart για τη συμπερίληψη της Ταμίλ ως κλασικής γλώσσας

## Σημειώσεις - παραπομπές
Σύμφωνα με τον γλωσσολόγο του πανεπιστημίου του Μπέρκλεϊ Τζορτζ Χαρτ.
Δράκος

[thumb|upright=1.3|Αττική ερυθρόμορφη ζωγραφική [Κύλιξ|κύλικος περί 480-470 π.Χ. που δείχνει την Αθηνά να παρακολουθεί καθώς ο δράκος της Κολχίδας εξεμεί τον ήρωα Ιάσονα]]
Ο **δράκος** ή **δράκοντας** (αρχ. ελληνικά *δράκων*) είναι μυθικό ον, το οποίο έχει συνήθως μορφή ερπετού ή μεγάλης σαύρας. Βρίσκεται στη μυθολογία αρκετών πολιτισμών. Χαρακτηριστικοί είναι οι κινέζικοι δράκοντες με θετικούς συμβολισμούς. Κοινά, συνήθη χαρακτηριστικά των δρακόντων είναι το μεγάλο μέγεθος και αντίστοιχα η μεγάλη δύναμη. Ένα από τα όπλα τους είναι ότι συνήθως βγάζουν φλόγες από το στόμα. Στην ευρωπαϊκή μυθολογία οι δράκοντες είναι φτερωτοί και αντίθετα με την κινέζικη παράδοση, έχουν αρνητικούς συμβολισμούς.

Συνήθως οι δράκοι στην ευρωπαϊκή μυθολογία είναι δίποδοι και τετράποδοι, με μεγάλα φτερά και δυνατούς μυς. Τα όπλα τους είναι τα νύχια τους, η ουρά και η φλόγα τους.

Οι κινέζικοι δράκοι έχουν συνήθως μακρύ σώμα, χωρίς φτερά,έχουν τέσσερα πόδια με πέντε δάχτυλα. Οι κινέζικοι δράκοι συνδέονται με τον αρχαίο κινέζικο μύθο που λέει ότι ένας κινέζικος δράκος έδωσε τα μυστικά της γραφής σε έναν Κινέζο αρχαίο αυτοκράτορα. Υπάρχει επίσης ένας μύθος για τους δράκους της Ευρώπης που συνδέεται με τον μάγο Μέρλιν.

Τον 5ο αιώνα μ.Χ., όταν ο βασιλιάς Βόρτιγκερν κατέφυγε στη βόρεια Ουαλία, προσπάθησε να χτίσει ένα φρούριο στο Ντάινας Έμρις, όμως μόλις ύψωνε τα τείχη, αυτά γκρεμίζονταν. Ο Μέρλιν εξήγησε το γεγονός: Δύο αντίπαλοι δράκοι (ένας κόκκινος Ουαλός και ένας λευκός Σάξονας) είχαν φυλακιστεί σε ένα σπήλαιο κάτω από το μέρος που χτιζόταν το φρούριο, πριν από πολλά χρόνια, από τον βασιλιά Λουντ. Ο Μέρλιν απελευθέρωσε τους δράκους οι οποίοι πάλεψαν μέχρι που ο κόκκινος δράκος νίκησε τον λευκό Σάξονα. Ο βασιλιάς Βόρτιγκεν θεώρησε το γεγονός αυτό οιωνό: Θα νικούσε και εκείνος τους Σάξονες, όπως και έγινε.

Στη σύγχρονη Ελλάδα αναπαράγεται η χαρακτηριστική ιστορία στην ορθόδοξη θρησκεία, για τον Άγιο Γεώργιο που σκοτώνει τον δράκοντα - ενσάρκωση του κακού. 

Δεν πρέπει να μπερδεύεται με τον "δράκο", που είναι τερατόμορφος γίγαντας (αγγλικά "ogre").

Το όνομα Δράκος αναφέρεται και στο ποίημα του Διγενή Ακρίτα ("...να `ρθει κι ο Τρεμαντάχειλος, να `ρθει κι ο γιος του Δράκου...") όπου καλούνται όλοι οι "σύντροφοι" του ακρίτες των συνόρων στα βυζαντινά χρόνια να σπεύσουν απ όλα τα μέρη της αυτοκρατορίας του Βυζαντίου για την κηδεία του, χωρίς όμως να υπάρχει καμία άλλη πληροφόρηση γι αυτόν (υποθέτουμε ότι ήταν προγενέστερος χρονικά ακρίτας του Διγενή) παλαιότερα. Σημειωτέον ότι ο "θρύλος" για τους ακρίτες μάς πληροφορούσε ότι όλοι ήταν 3-4 μέτρα ψηλοί, υπερφυσικά ρωμαλέοι κι ανίκητοι σε οποιαδήποτε μονομαχία. Μετά την πάροδο δε πολλών ετών τη θέση τους έδιναν (κληρονομικά) στα παιδιά τους που είχαν παρόμοια χαρακτηριστικά με αυτούς.

## Παραπομπές

## Εξωτερικοί σύνδεσμοι

* Όμηρος hopper (Ιλιάδα), https://www.perseus.tufts.edu/ (Perseus Project: Πανεπιστήμιο Ταφτς) ← https://biblehub.com/greek/1404.htm, https://biblehub.com/

Κατηγορία:Μυθολογικά πλάσματα
*
Πρωτάθλημα Ε.Π.Σ. Αθηνών 1923-24

Το **Πρωτάθλημα** της ΕΠΣ Αθηνών την **περίοδο 1923-24**, στο οποίο συμμετείχαν πέντε ομάδες, το κατέκτησε ο Απόλλων Αθηνών και ήταν το πρώτο στην ιστορία της νεοιδρυθείσας ένωσης.

## Λεπτομέρειες
250px|μικρογραφία|δεξιά|Η ομάδα του Απόλλωνα Σμύρνης
Το πρωτάθλημα της ΕΠΣΑ διεξήχθη από τις 20 Απριλίου ως τις 8 Ιουνίου 1924 και όλοι οι αγώνες έγιναν στο γήπεδο του Παναθηναϊκού. Σε αυτό μετείχαν οι πέντε από τις έξι ιδρύτριες ομάδες της Ένωσης.

Στο ξεκίνημα της σεζόν, πέντε αθηναϊκές ομάδες μετείχαν στο Πρωτάθλημα Ε.Π.Σ. Αθηνών-Πειραιώς 1923-1924 αλλά καθώς είχαν πολλά παράπονα από τη διαιτησία, στις 30 Μαρτίου 1924 οι τρεις από αυτές αποχώρησαν, δύο αγωνιστικές πριν από τη λήξη του πρωταθλήματος και ενώ ο τίτλος φαινόταν πως θα κριθεί ανάμεσα στον Ο.Φ. Περαιώς και τον Α.Π.Σ. Πειραιώς, ο οποίος τελικά κατέκτησε τον τίτλο. Αποχώρησαν ο Παναθηναϊκός, ο Απόλλων Αθηνών και ο Αθηναϊκός Α.Σ..

Σχεδόν αμέσως, οι τρεις αυτοί σύλλογοι μαζί με τον τότε ιδρυθέντα Μίλωνα Αθηνών, τον Πανιώνιο και τον Ατρόμητο Αθηνών δημιούργησαν την ΕΠΣ Αθηνών και προχώρησαν στη διεξαγωγή ξεχωριστού πρωταθλήματος. Μετείχαν πέντε σύλλογοι (δεν μετείχε ο Ατρόμητος, ο οποίος άργησε να εγγραφεί στην ΕΠΣΑ) και αγωνίστηκαν σε τουρνουά ενός γύρου με σύστημα βαθμολογίας 2-1-0. Στην πρώτη θέση ισοβάθμησαν ο Απόλλων Αθηνών με τον Παναθηναϊκό. Ακολούθησε αγώνας κατάταξης, δηλαδή ο τελικός του πρωταθλήματος, στον οποίο ο **Απόλλων** νίκησε με 1-0 και κατέκτησε το πρώτο πρωτάθλημα της Αθήνας.

Ο Πανιώνιος και ο Μίλων, που τερμάτισαν στις τελευταίες θέσεις, δεν έλαβαν μέρος στο επόμενο πρωτάθλημα 1924-25. Ο μεν Πανιώνιος εντάχθηκε ξανά στην ΕΠΣΑ από τη σεζόν 1925-26 και μετείχε στη Β΄ κατηγορία και αργότερα στη Γ΄ κατηγορία, ο δε Μίλων Αθηνών αποδείχθηκε εφήμερη ομάδα και διαλύθηκε (δεν έχει σχέση με τον πολύ μεταγενέστερο Μίλωνα Ν. Σμύρνης, ο οποίος άλλωστε δεν είχε ποτέ ποδοσφαιρικό τμήμα).

## Αποτελέσματα

Είναι γνωστά τα ακόλουθα αποτελέσματα.

## Βαθμολογία

 Ο Μίλων διαλύθηκε και δεν ξαναπήρε μέρος σε πρωτάθλημα, ενώ ο Πανιώνιος πήρε μέρος ξανά τη σεζόν 1925-26, στη Β΄ κατηγορία.

## Ανεπίσημοι αγώνες και σύλλογοι

Εκτός από το επίσημο πρωτάθλημα, την άνοιξη και το καλοκαίρι του 1924 αναφέρονται και ανεπίσημοι αγώνες ανάμεσα σε συλλόγους, οι οποίοι δεν είχαν ενταχθεί στο επίσημο πρωτάθλημα αλλά τα επόμενα χρόνια κάποιοι από αυτούς έγιναν μέλη της ΕΠΣΑ. Έχουν καταγραφεί τα ακόλουθα αποτελέσματα των πρωτοπόρων αυτών σωματείων:

* 24 Απριλίου 1924: Π.Ο. Λένορμαν (Αττικός) - Ατρόμητος Αθηνών: 1-0.
* 28 Απριλίου 1924: Π.Ο. Λένορμαν - Μικτή Άρεως/Ατρόμητου: 1-1.
* 22 Ιουνίου 1924: Απόλλων Κολωνακίου - Άρης Αθηνών: 3-0.
* 24 Αυγούστου 1924: Π.Ο. Λένορμαν - Αστραπή: 2-1.

## Παραπομπές

 
## Πηγές
* Αθηναϊκό ποδόσφαιρο - Οι Απαρχές.
* Ανδρέα Μπόμη, "Γκολ 2000 Ένας αιώνας ποδόσφαιρο", σ. 41-42.
* "Η Ένωσις Ποδοσφαιρικών Σωματείων Αθηνών", "Αθλητικός Κόσμος", τ. 27/7-11-1926, σ. 4., ψηφ. σελ. 262. 

Κατηγορία:Ε.Π.Σ. Αθηνών
Κατηγορία:Εγχώρια ποδοσφαιρικά πρωταθλήματα 1923-1924
Σεχταρισμός

**Σεκταρισμός** ή **Σεχταρισμός** (αγγλ. *sectarism* 

## Βιβλιογραφία-Πηγές
* *Oxford English Dictionary*
* *Ερμηνευτικό-Ετυμολογικό Λεξικό της Ελληνικής Γλώσσας, αρχαίας, μεσαιωνικής και νέας, Πάπυρος*
* *Μείζον ελληνικό λεξικό Φυτράκη* 
* *Εγκυλοπαίδεια Πάπυρος-Larous-Britannica*
* *Λεξικό της Νέας Ελληνικής Γλώσσας*, Γ. Μπαμπινιώτη, 1998, Κέντρο Λεξικολογίας.
* *[https://web.archive.org/web/20060824221128/http://www.ecclesia.gr/greek/holysynod/commitees/heresies/heresies-0020.htm Πως αντιλαμβάνεται η Ανατολική Ορθόδοξη Εκκλησία της Ελλάδος] την [http://cmiskp.echr.coe.int/tkp197/view.asp?action=html&documentId=671525&portal=hbkm&source=externalbydocnumber&table=1132746FF1FE2A468ACCBCD1763D4D8149 απόφαση #53430/99] του Ευρωπαϊκού Δικαστηρίου Ανθρωπίνων Δικαιωμάτων*
* *[http://europa.eu/bulletin/el/9601/p102002.htm Δικτυακή πύλη της Ευρωπαϊκής Ένωσης:]  Ψήφισμα του Ευρωπαϊκού Κοινοβουλίου σχετικά με τις σέκτες (EE C 78 της 18.3.1996)*
* Ελληνικό Παρατηρητήριο των Συμφωνιών του Ελσίνκι: «Δελτίο Τύπου για την Θρησκευτική Ανεκτικότητα» (16/11/2002): Το σχολικό μάθημα των Θρησκευτικών και οι «σέκτες». .

Κατηγορία:Θρησκευτικές πίστεις, παραδόσεις και κινήματα
Άννας

[thumb|200px|Άγαλμα του Άννα στην [Μπράγκα]]
Ο **Άννας ο Πρεσβύτερος**, γιος του Σηθ, είναι πρόσωπο που αναφέρεται στην Καινή Διαθήκη.

Ο λεγάτος της Συρίας Κυρήνιος τον τοποθέτησε αρχιερέα των Ιουδαίων το 6 ή 7 μ.Χ. Ο Ρωμαίος επίτροπος Βαλέριος Γράτος τον απομάκρυνε από τη θέση αυτή το 15 μ.Χ. Εντούτοις, όντας άνθρωπος των ελιγμών, κατάφερε να διατηρήσει την ισχυρή επιρροή του στο Μεγάλο Εβραϊκό Συνέδριο. Οι πέντε γιοί του (Ελεάζαρ, Ιωνάθαν, Θεόφιλος, Ματθίας, Άννας ο νεότερος) έγιναν αρχιερείς, καθώς και ο σύζυγος της κόρης του, Καϊάφας. Στην «Ιουδαϊκή Αρχαιολογία» (Βιβλίο 20, κεφάλαιο 9, στίχος 1) ο Ιώσηπος αναφέρει: «λεγόμενος ευτυχέστατος γενέσθαι· πέντε γαρ έσχε παίδας, και τούτους πάντας  συνέβη αρχιερατεύσαι τω Θεώ, αυτός και πρότερον της τιμής επί πλείστον απολαύσας, όπερ ουδενί συνέβη των παρ' ημίν αρχιερέων». Από τον ευαγγελιστή Λουκά παρουσιάζεται στις Πράξεις των Αποστόλων (κεφάλαιο 4, στίχος 6) και στο Κατά Λουκάν (κεφ. 3, στ. 2) να ασκεί την αρχιερατεία μαζί με τον γαμπρό του, τον Καϊάφα. Αυτό δεν μπορούσε να συμβαίνει διότι ασκούσε την αρχιερατεία μόνο ένας αρχιερέας, αλλά ο Λουκάς τον αναφέρει, διότι σε κάθε ζήτημα είχε τον πρώτο λόγο, οι δε γιοί του και ο γαμπρός του ακολουθούσαν πιστά τις συμβουλές του. Άλλωστε, στο Κατά Ιωάννην ευαγγέλιο (κεφ. 18, στ. 13) διαβάζουμε ότι, όταν οι Ιουδαίοι συνέλαβαν τον Ιησού Χριστό, τον πήγαν καταρχήν στον Άννα, ενώ ο ίδιος δεν ήταν αρχιερέας. Εκείνος και οι γιοί του ήταν πάμπλουτοι, αφού είχαν την αποκλειστική διαχείριση των εσόδων του Ναού. Με την πολιτική τους είχαν μετατρέψει τον Ναό σε σπήλαιο ληστών (Ματθαίος κεφ. 21, στ. 13). Στο Ταλμούδ(Pesach 57a) αναφέρεται μια κατάρα «επί την οικογένειαν του Άννα και τους συριγμούς της ως της εχίδνης».
Έζησε μέχρι τα 90 του χρόνια.

## Αναφορές του ονόματος «Άννας»
*Ιωάννης κεφάλαιο 18, στίχος 13
*Ιωάννης κεφ. 18, στ. 24
*Λουκάς κεφ. 3, στ. 2
*Πράξεις των Αποστόλων κεφ. 4, στ. 6

## Πηγές

*Θρησκευτική και Ηθική Εγκυκλοπαιδεία Μαρτίνου τόμος 2, σελ. 841 (το λήμμα υπογράφει ο Βασίλειος Χ. Ιωαννίδης)

Αννας
Αζαήλ

Ο **Αζαήλ** (9ος αιώνας π.Χ.) αρχικά ήταν στρατηγός της Συρίας στην Αυλή του Βασιλέως Άδερ, που αναφέρεται αρκετές φορές στην Παλαιά Διαθήκη και ειδικότερα στις πολεμικές αναμετρήσεις των Σύρων με το Βασίλειο του Ιούδα και το Βασίλειο του Ισραήλ. Χαρακτηριστικό όμως είναι το αναφερόμενο επεισόδιο όπου κατέστη σφετεριστής του ηγεμονικού θρόνου της Συρίας όταν προηγουμένως πληροφορήθηκε από τον Προφήτη Ελισαίο ή Ελισσαιέ ότι αυτός θα βασίλευε κάποτε. Έτσι προκειμένου να επισπεύσει την προφητεία αυτή, μπήκε στη βασιλική σκηνή και έπνιξε τον Βασιλέα Άδερ ή Βεν-αδάδ στη κλίνη του, οπότε ανήλθε στον θρόνο, τον οποίο διατήρησε επί 40 περίπου χρόνια.

## Πηγές
* Α΄ Βασιλέων ή Α΄ Βασιλειών 19:15-17 και Β΄ Χρονικά, Κεφ. 26
* *Νεώτερον Εγκυκλοπαιδικόν Λεξικόν Ηλίου*, τόμ. 1ος, σ. 558

## Αναφορές


Αζαηλ
Βαασά

Ο **Βαασά** είναι πρόσωπο που αναφέρεται στη Παλαιά Διαθήκη.

Εξελληνισμένος τύπος (από τους Εβδομήκοντα) του σημιτικού ονόματος Μπα-εσχά που ο Ιώσηπος τον αποδίδει ως "Βασάνας". Λέγεται και Βαάσα ή Βασά.

Ο **Βαασά** φέρεται ως σφετεριστής Βασιλιάς που άρπαξε το θρόνο του Ισραήλ από τον νόμιμο Βασιλέα Ιεροβοάμ Α΄ θέτοντας τέρμα στη δυναστεία του Ιεροβοάμ δολοφονώντας και τον τελευταίο αυτής Βασιλέα Ναδάβ και την οικογένειά του, ιδρύοντας έτσι τη δεύτερη δυναστεία της οποίας επίσης το τέλος υπήρξε οικτρό επί του γιου και διαδόχου του Ηλά.

Ο Βαασά διατηρούσε ως πρωτεύουσά του την πόλη Θέρσα και υπήρξε σύμμαχος των Συρίων, προστάτης των "ειδωλολατρών" στη χώρα του και αντίπαλος του Βασιλέως Ασά της φυλής του Ιούδα. Έχτισε μεγάλα οχυρά στη πόλη Ραμά απειλώντας την Ιερουσαλήμ. Βασίλευσε 24 έτη υπολογιζόμενα μεταξύ του 953 και 930 π.Χ.(;) (κατά θεολόγους)

* Α΄ Βασιλειών Κεφ.15 και 16.

## Παραπομπές


Κατηγορία:Πρόσωπα της Παλαιάς Διαθήκης
Κατηγορία:Βασιλείς του αρχαίου Ισραήλ
Ζαβουλών

Ο **Ζαβουλών** είναι πρόσωπο που αναφέρεται στη Παλαιά Διαθήκη. Ήταν ένας από τους 12 γιους του Ιακώβ και γενάρχης της ομώνυμης φυλής του Ισραήλ.

## Παραπομπές


## Εξωτερικοί σύνδεσμοι
* 

Κατηγορία:Πρόσωπα της Παλαιάς Διαθήκης
Κατηγορία:Άγιοι της Κυριακής των Προπατόρων
Κατηγορία:Χριστιανοί άγιοι από την Παλαιά Διαθήκη
Εσαρχαδδών

thumb|200px|Η στήλη του Εσαρxαδδών με παράσταση του βασιλιά
Ο **Εσαρχαδδών** (681 π.Χ. - 669 π.Χ.) ήταν βασιλιάς της Ασσυρίας και της Βαβυλώνας. Ήταν μικρότερος γιος και διάδοχος του Σενναχειρείμ ο οποίος δολοφονήθηκε από τους μεγαλύτερους αδελφούς του. Ο Εσαρχαδδών που βρισκόταν στο Χάνιγκαλμπατ ήρθε με στρατό νίκησε τους αδελφούς του πήρε τον θρόνο και οικοδόμησε τον ναό του Εσαγκίλα στη Βαβυλώνα που είχε καταστρέψει ο πατέρας του.

Στη συνέχεια εμφανίστηκαν ξανά οι Κιμμέριοι (679 π.Χ.) που είχαν σκοτώσει τον παππού του Σαργών Β', τους νίκησε και τους ανάγκασε να αποσυρθούν δυτικότερα προς την περιοχή της Μικράς Ασίας όπου και κατέστρεψαν το βασίλειο της Φρυγίας (676 π.Χ.). Ο βασιλιάς της Σιδώνας Αμπντί - Μικουλτί επαναστάτησε. Τότε ο Εσαρχαδδών κινήθηκε ταχύτατα, τον αποκεφάλισε και κατέστρεψε την πόλη μεταφέροντας τον πληθυσμό της στην Ασσυρία. Την εποχή εκείνη όλα τα παράλια της Φοινίκης και οι πόλεις της πεντάπολης των Φιλισταίων ήταν επαρχία της Ασσυρίας.

Το 672 π.Χ. πέθανε πρόωρα ο μεγαλύτερος γιος και διάδοχος του Σιν ιντινά απλά. Ο δεύτερος γιος του Σαμάς σουμ ουκίν είχε εγκατασταθεί τοπικός διοικητής της Βαβυλώνας και διάδοχος ορίστηκε ο μικρότερος γιος του, Ασσουρμπανιπάλ. Το 671 π.Χ.  εκστράτευσε εναντίον του Αιγύπτιου Φαραώ Ταχάρκα και τον νίκησε, ήταν ο πρώτος Ασσύριος βασιλιάς που υπέταξε την Αίγυπτο στήνοντας θριαμβευτική στήλη. Επιστρέφοντας στην Ασσυρία αντιμετώπισε επανάσταση των ευγενών ενώ πέθανε αιφνίδια σε νέο ταξίδι του στην Αίγυπτο.

## Πηγές
* *Amitai Baruchi-Unna, "Crossing the Boundaries: Literary Allusions to the Epic of Gilgamesh in the Account of Esarhaddon's Egyptian Campaign," in Mordechai Cogan and Dan'el Kahn (eds), Treasures on Camels' Humps: Historical and Literary Studies from the Ancient Near East Presented to Israel Eph`al (Jerusalem, Magnes Press, 2008)*
* *Erle Leichty, "Esarhaddon's Eastern Campaign," in Mordechai Cogan and Dan'el Kahn (eds), Treasures on Camels' Humps: Historical and Literary Studies from the Ancient* 
* *Near East Presented to Israel Eph'al (Jerusalem, Magnes Press, 2008).*

## Παραπομπές


Κατηγορία:Πρόσωπα της Παλαιάς Διαθήκης
Κατηγορία:Βασιλείς της Ασσυρίας
Κατηγορία:Βασιλείς της Βαβυλώνας
Κατηγορία:Βασιλείς του Σύμπαντος
Βοόζ

Ο **Βοόζ** είναι πρόσωπο που αναφέρεται τόσο στη Παλαιά Διαθήκη όσο και στην Καινή Διαθήκη.

Ο Ισραηλίτης Βοόζ φέρεται ως πλούσιος γαιοκτήμονας στη περιοχή της Βηθλεέμ ο οποίος τελικά με προτροπή της Ναομί χήρας του Ελιμέλεχ  έγινε σύζυγος της χήρας Ρουθ, (νύμφης της Ναομί), από την οποία και  απέκτησε γιο, τον Ωβήδ.

Σύμφωνα με τη Βίβλο γενέσεως Ιησού Χριστού ο **Βοόζ** φέρεται ως γιος του Σαλμών και της Ραχάδ και πατέρας του Ωβήδ παππού του Βασιλέως του Ισραήλ Δαυίδ. 

Η Ορθόδοξη Εκκλησία τον έχει αναγνωρίσει Άγιο, την μνήμη του οποίου εορτάζει την Κυριακή των Προπατόρων, πριν τα Χριστούγεννα.

## Παραπομπές


## Πηγές
* Ρουθ κεφ.2-4.
* 

Κατηγορία:Πρόσωπα της Παλαιάς Διαθήκης
Κατηγορία:Άγιοι της Κυριακής των Προπατόρων
Κατηγορία:Χριστιανοί άγιοι από την Παλαιά Διαθήκη
Βαρζελλάι

Ο **Βαρζελλάι** είναι ένα πρόσωπο που αναφέρεται στην Παλαιά Διαθήκη. Αναφέρεται στα κεφάλαια  9 και 17 έως 19 του βιβλίου Β΄ Βασιλειών καθώς και στο κεφάλιο 2 του βιβλιου Γ΄ Βασιλειών.

Καταγόταν από την Ρωνελλίμ  της Γαλαάδ και ήταν πολύ πλούσιος.

Υπήρξε πιστός φίλος και ακόλουθος του βασιλιά Δαβίδ, ιδιαίτερα κατά την ανταρσία του γιου του, Αβεσσαλώμ. Την περίοδο εκείνη ο Βαρζελλάι ήταν 80 ετών.

Την περίοδο που ο Δαβίδ βρισκόταν στην πόλη Μαναΐμ, ο Βαρζελλάι φρόντιζε για τη διατροφή του. Όταν ο βασιλιάς αποχώρησε, ζήτησε από το Βαρζελλάι να τον ακολουθήσει στην Ιερουσαλήμ για να τον φροντίσει στα γεράματά του, ανταποδίδοντας του τη φροντίδα που του παρείχε. Ο  Βαρζελλάι αρνήθηκε και ζήτησε από το να του επιτρέψει να πεθαίνε στην πατρίδα του και να ταφεί στον τάφο των γονιών του. Έστειλε όμως μαζί με το Δαβίδ στην Ιεροσυαλήμ το γιο του Χαμαάμ.

## Παραπομπές


Κατηγορία:Πρόσωπα της Παλαιάς Διαθήκης
Αρχαϊσμός

Ο όρος **αρχαϊσμός** υποδηλώνει την εκούσια χρήση μιας αρχαιότερης μορφής έκφρασης γλώσσας, είτε επί του γραμματικού τύπου των λέξεων, είτε επί της γραφής των λέξεων, που δεν χρησιμοποιείται πλέον. Σε ό,τι αφορά τη γραπτή και την προφορική έκφραση ο όρος δηλώνει ενίοτε τη χρησιμοποίηση εκφράσεων που προσομοιάζουν στα γλωσσικά πρότυπα της κλασικής Αρχαιότητας.
* Το αντίθετο του *αρχαϊσμού* είναι η λεγόμενη *νεολογία*. Στις εικαστικές τέχνες ο όρος αποδίδεται με τη σημασία του μιμητισμού του ρυθμού και του τρόπου παράστασης των αρχαιότερων καλλιτεχνών.

## Χρήσεις

Οι αρχαϊσμοί απαντώνται συχνά στην ποίηση, το δίκαιο στην τελετουργική γραφή και λόγο. Συνήθως διαιρούνται σε φιλολογικούς αρχαϊσμούς -που στοχεύουν στη δημιουργία ενός ύφους αρχαίας λαλιάς και γραφής- και τους λεξικολογικούς αρχαϊσμούς, μέσω της χρήσης λέξεων που δε βρίσκονται πλέον σε κοινή χρήση. Σύμφωνα με τον Α.-Φ. Χριστίδη ο αρχαϊσμός είναι αναπόσπαστα συνδεδεμένος με την 'μαγεία' της γλώσσας, αυτό που αποκαλεί οριακή 'παλινδρόμηση' του μαγικού λόγου. "Η συγκίνηση που βρίσκεται εγκλωβισμένη στα όρια της προτασιακής γλώσσας με τις διακεκριμένες κατηγορίες και σημασίες της διεκδικεί την ελευθερία της. Ο γλωσσικός ήχος -ως ρυθμός, συλλαβή, επιφώνημα, μορφή χωρίς οριοθετημένο λεξικό νόημα- επιχειρεί να 'ξαναγίνει' βιωματικός 'δείκτης'. 

"Η σήμανση -διάχυτη, εξεγερμένη ενάντια στα δεσμά της αναλυτικής, κατηγοριακής γλώσσας- αγωνιά να προσεγγίσει την αρχέγονη ολικότητα της βιωματικής δείξης. Και η προσέγγιση αυτή -όπως αποκαλύπτεται στην 'πρωτογλώσσα' του μαγικού ιδιώματος- είναι, κατά βάση, μεταφορικά συγκροτημένη: το ακατανόητο ως μεταφορά για το άρρητο, ο (γλωσσικός και πολιτιστικός) αρχαϊσμός, η γλώσσα των θεών και τα 'αληθινά ονόματα' ως μεταφορές για την αρχέγονη, δεικτική σήμανση. Αυτό δεν είναι, βέβαια, ούτε παράξενο ούτε παράδοξο. Η επιστροφή στον χαμένο παράδεισο της αρχέγονης 'πυκνότητας' της προγλωσσικής, βιωματικής σήμανσης της εμπειρίας -στο 'πρωτογενές σύστημα σήμανσης'- δεν μπορεί ποτέ να είναι άμεση και πλήρης, γιατί 'φράζεται' από τον 'τοίχο' του 'δευτερογενούς συστήματος σήμανσης', της αναλυτικής, προτασιακής γλώσσας".

Οι αρχαϊσμοί διατηρούνται ζώντες μέσω των λειτουργικών και φιλολογικών χρήσεων και της μελέτης της αρχαίας φιλολογίας.

## Εναλλακτικά νοήματα

* Στις ανθρωπολογικές πολιτισμικές μελέτες, ο αρχαϊσμός υποδηλώνει την απουσία συστήματος γραφής αρχής.
* Στην ιστορία ο αρχαϊσμός χρησιμοποιείται για να υποδηλώσει μια ανώτερη αν και μυθική "χρυσή εποχή".
* Στην νομισματική με τον όρο *αρχαϊσμός* εννοείται η τάση ορισμένων καλλιτεχνών, της κλασικής και της ελληνιστικής περιόδου, να αντιγράφουν σε μερικά νομίσματα το ύφος της αρχαϊκής περιόδου.

## Βιβλιογραφία
* Χριστίδης, A.-Φ., 1997, "Η μαγική χρήση της γλώσσας", στο *Γλώσσα και μαγεία: κείμενα από την αρχαιότητα*, (επιμ. Α.-Φ. Χριστίδης & D. Jordan), Αθήνα: Ιστός, 52-64.

## Εξωτερικοί σύνδεσμοι
* 

Κατηγορία:Λεξικολογία
Γίγαντας

**Γίγαντας** είναι:

*Γίγαντας: μυθολογικό ον σε διάφορους πολιτισμούς
*Γίγαντας: ον της ελληνικής μυθολογίας
*Γιοτούν: ον της σκανδιναβικής μυθολογίας
*Άνθρωπος που πάσχει από γιγαντισμό
*Γίγαντας αστέρας
*''Ο γίγαντας'' (ταινία)
Νάνος

Με το όνομα **Νάνος** μπορεί να αναφέρονται:

*Νάνοι Σκανδιναβικής μυθολογίας
*Ελληνικό ανδρικό όνομα **Νάνος**  (π.χ. Νάνος Βαλαωρίτης - συγγραφέας) ή **Νιάνιος**,παραλλαγή του ονόματος Ιωάννης. 
*Νάνος (παθολογία): άνθρωπος με μέγεθος σημαντικά μικρότερο του συνηθισμένου

## Αστρονομία
*Ερυθρός νάνος, κατηγορία αστέρων.
*Λευκός νάνος, κατηγορία αστέρων.
*Μαύρος νάνος, κατηγορία αστέρων.
*Νάνος αστέρας: Αστέρι νάνος.
*Νάνος της Τρόπιδος, γαλαξίας.
*Νάνος των Ιχθύων, γαλαξίας.
*Πλανήτης νάνος, κατηγορία πλανητών.
*Φαιός νάνος, κατηγορία αστέρων.
Αιμάν

Πρόσωπο που αναφέρεται στη Παλαιά Διαθήκη.
 
Ο **Αιμάν** υπήρξε ένας από τους σημαντικότερους αρχιψαλμωδούς που διόρισε ο Βασιλιάς Δαυίδ. Αναφέρεται μαζί με τον Ασάφ επίσης αρχιψαλμωδό και αρχιμουσικό.

* Α΄ Χρονικών Κεφ.16:41, και 25: (οι Μουσικοί του Ναού)

Κατηγορία:Πρόσωπα της Παλαιάς Διαθήκης
Κινέζικο νέο έτος

thumb|250px|right|Καλλιγραφική ποίηση για το Κινέζικο Νέο Έτος κολλημένο στις πλευρές των πορτών, Παλαιά Πόλη, Λιτσιάνγκ, Γιουνάν, Κίνα
[thumb|250px|Διακόσμηση για το Κινέζικο Νέο Έτος στην [Chinatown του Λονδίνου]]

Το **Κινέζικο Νέο Έτος** (Παραδοσιακή Κινέζικη γλώσσα: 元旦 (αρχαία χρήση, συνήθως σημαίνει τώρα Γρηγοριανό νέο έτος), 春節, ή 農曆新年; Απλοποιημένη Κινέζικη γλώσσα: 元旦 (αρχαία χρήση, συνήθως σημαίνει τώρα Γρηγοριανό νέο έτος), 春节, ή 农历新年, επίσης γνωστό σαν **Σεληνιακό Νέο Έτος** ή το **Ανοιξιάτικο Φεστιβάλ** είναι η πιο σημαντική από τις παραδοσιακές κινεζικές αργίες. Αποτελείται από μια περίοδο εορτασμών που αρχίζουν την κινέζικη πρωτοχρονιά, την πρώτη ημέρα του κινέζικου ημερολογίου. Αυτή είναι η ημέρα της δεύτερης νέας σελήνης μετά το χειμερινό ηλιοστάσιο. Το Κινέζικο Νέο Έτος τελειώνει με το Φεστιβάλ των Φαναριών, την δέκατη πέμπτη ημέρα του φεστιβάλ.

Παρακάτω δίνονται οι ημερομηνίες του νέου έτους (σε σχέση με το γρηγοριανό ημερολόγιο) για τα έτη 1996 ως 2019. Κάθε έτος σχετίζεται με ένα από τα παραδοσιακά κινέζικα ζώδια. Αυτό το ανά 12 έτη κυκλικό ζωδιακό σύστημα επινοήθηκε με βάση παρατηρήσεις της τροχιάς του πλανήτη Δία.

## Εξωτερικοί σύνδεσμοι
* 

Κατηγορία:Πολιτισμός της Κίνας
Καλούσι Αχαΐας

Το **Καλούσι** είναι ορεινό χωριό και έδρα της ομώνυμης τοπικής κοινότητας του Δήμου Ερυμάνθου της Αχαΐας. Ο οικισμός είναι αμφιθεατρικά χτισμένος σε μια απότομη πλαγιά του Ερυμάνθου σε υψόμετρο μεταξύ 760-840 μέτρων περίπου.

Στην Κοινότητα Καλουσίου συμπεριλαμβάνονται επίσης οι μικροί συνοικισμοί Κάκιζα και Γκοτσαίικα, ενώ η συνολική της έκταση ανέρχεται στα 22.410 στρέμματα. Το χωριό απέχει οδικώς περίπου 32 χλμ. από την πόλη της Πάτρας και 15 χλμ. περίπου από την Χαλανδρίτσα, έδρα του Δήμου Ερυμάνθου.

## Δημογραφική εξέλιξη
Η δημογραφική εξέλιξη του Καλουσίου στον 21ο αιώνα είναι η εξής:

## Αξιοθέατα
Η περιοχή προσφέρει εντυπωσιακή θέα. Στο χωριό υπάρχουν παραδοσιακά πέτρινα σπίτια και πέτρινες βρύσες ενώ αξιοθαύμαστο μέρος και τοπόσημο της περιοχής είναι ο επιβλητικός βράχος που δεσπόζει λίγο πιο ψηλά από το χωριό, που από τους ντόπιους έχει πάρει την ονομασία «Τρανό Λιθάρι» και προσφέρεται για αναρρίχηση και ανεμοπτερισμό (παραπέντε). Σε τοποθεσία κοντά στο χωριό στεγάζεται εκτροφείο άγριων θηραμάτων όπου εκτρέφονται ελάφια, πέρδικες και φασιανοί.

## Παραπομπές


## Πηγές
* Αποτελέσματα της Απογραφής Πληθυσμού-Κατοικιών 2011 που αφορούν στο Μόνιμο Πληθυσμό της Χώρας, *Εφημερίδα της Κυβερνήσεως της Ελληνικής Δημοκρατίας*, τχ. 2ο, φ. 3465 (28 Δεκεμβρίου 2012).
* Ε.Σ.Υ.Ε. - Μόνιμος Πληθυσμός της Ελλάδος. Απογραφή 2001, Αθήνα 2004. ISBN 960-86704-8-9.

## Βιβλιογραφία
* 

## Εξωτερικοί σύνδεσμοι
* ΚΑΛΟΥΣΙ ΑΧΑΙΑΣ

Κατηγορία:Χωριά της περιφερειακής ενότητας Αχαΐας
Κατηγορία:Δήμος Φαρρών
Κατηγορία:Δήμος Ερυμάνθου
Game Boy

Το **Game Boy** (ιαπωνικά: ゲームボーイ, Χέπμπορν: Gēmu Bōi) είναι φορητή κονσόλα 8-bit, της εταιρείας βιντεοπαιχνιδιών Nintendo. Κυκλοφόρησε πρώτη φορά στην Ιαπωνία στις 21 Απριλίου του 1989, στην Βόρεια Αμερική στις 31 Ιουλίου του 1989 και στην Ευρώπη στις 28 Σεπτεμβρίου του 1990. Στη νότια Ασία είναι γνωστό ως *Tata Game Boy*.

## Εμπορική πορεία
Αν και η στάνταρ έκδοσή του είχε απλοϊκά και ασπρόμαυρα γραφικά σε πράσινη οθόνη, η ανταγωνιστική τιμή πώλησης, το καλό μάρκετινγκ και η μεγάλη γκάμα παιχνιδιών που προσέφερε, συνέβαλαν στο να γίνει το Game Boy η κονσόλα η κονσόλα με τις υψηλότερες πωλήσεις, μέχρι που προσπεράστηκε από το DS και το PlayStation 2. Οι συνολικές πωλήσεις του, μαζί με αυτές του μικρότερων διαστάσεων Game Boy Pocket και του έγχρωμου Game Boy Color, έφτασαν τα 118,69 εκατομμύρια. Από αυτά, τα 32,47 εκατομμύρια πωλήθηκαν στην Ιαπωνία, τα 44,06 εκατομμύρια στην Αμερική και τα 42,16 εκατομμύρια στα άλλα κράτη.

## Σειρά Game Boy

# *Game Boy*: Αυθεντικό 
# *[[Game Boy Pocket]]*: Αυθεντικό με μικρότερες διαστάσεις
# *[[Game Boy Light]]*: Αυθεντικό με φωτιζόμενη οθόνη
# *[[Game Boy Color]]*: Έγχρωμη οθόνη, υποστηρίζει παιχνίδια Game Boy
# *[[Game Boy Advance]]*: Έγχρωμη και μεγαλύτερη οθόνη, υποστηρίζει παιχνίδια Game Boy και Game Boy Color
# *[[Game Boy Advance|Game Boy Advance SP]]*: Έγχρωμη, μεγαλύτερη και φωτιζόμενη οθόνη,επίσης υποστηρίζει παιχνίδια Game Boy και Game Boy Color
# *[[Game Boy Advance|Game Boy Micro]]*: Παραλλαγή του Advance SP, αλλά με μικρότερες διαστάσεις, γι'αυτό δεν υποστηρίζει παιχνίδια Game Boy και Game Boy Color

## Παραπομπές


## Εξωτερικοί σύνδεσμοι
* 

Κατηγορία:Κονσόλες Game Boy
Κατηγορία:Κονσόλες βιντεοπαιχνιδιών τέταρτης γενιάς
Κατηγορία:Μονόχρωμες κονσόλες βιντεοπαιχνιδιών
Κατηγορία:Φορητές κονσόλες βιντεοπαιχνιδιών
Γίγαντας (μυθολογία)

Οι **γίγαντες** είναι μυθολογικά υπερμεγέθη όντα με ανθρώπινη μορφή και απαντώνται σε πολλούς πολιτισμούς.

Σε διάφορες ινδοευρωπαϊκές μυθολογίες (συμπεριλαμβανόμενης και της ελληνικής) οι γίγαντες θεωρούνται πρωταρχικές φυλές που σχετίζονται με το χάος και την άγρια φύση, οι οποίες είναι σε σύγκρουση με τους θεούς, είτε το Δωδεκάθεο είτε τους Θεούς της Σκανδιναβικής μυθολογίας. Υπάρχουν επίσης αναφορές στην Παλαιά Διαθήκη με πιο γνωστή αυτή του Γολιάθ.

Θεωρούνται ότι έχουν υπεράνθρωπες δυνάμεις, τεράστιο μέγεθος, μεγάλη διάρκεια ζωής και σοφία, ενώ αντίθετα έχουν αδυναμίες σε θέματα ηθικής και φαντασίας.

Από την ελληνική μυθολογία, ο Πολύφημος που αναφέρεται στην Οδύσσεια ήταν επίσης γίγαντας.

Στη σύγχρονη εποχή, στα παραμύθια, οι γίγαντες θεωρούνται είτε ηλίθια και βίαια τέρατα που τρώνε παιδιά (Ο Τζακ και η φασολιά), είτε έξυπνοι και φιλικοί.

## Βιβλιογραφία
*Δ.Ι.Κονδυλάκη, «Νεοελληνική της Κρήτης Μυθολογία-Γίγαντες», Δελτίον της Ιστορικής και Εθνολογικής Εταιρείας της Ελλάδος, τομ.Α, σελ.273-278

## Εξωτερικοί σύνδεσμοι
* 

Κατηγορία:Μυθολογικά πλάσματα